jkorsvik/nowiki_second_scrape_merged huggingface dataset:
Polyplastus

Polyplastus er en gruppe (slekt) av biller som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.


== Utseende ==
Middelsstore, avlange, halvblanke, svarte eller svarte og røde gullbasser. Oversiden er uten tydelige hår, beina ikke spesielt lange. "Snuten" (clypeus) er firkantet. Pronotum har rundede sider og er grovt og spredt punktert. Dekkvingene har dype lengdefurer (punktrader), der er avrundet bakerst og dekker ikke det bakerste ryggleddet (pygidium).


== Levevis ==
Disse artene er livlige biller som flyr i solskinn. De besøker blomster for å ete pollen.


== Utbredelse ==
Slekten er utbredt i sentrale deler av Afrika (Kongo, Tanzania).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Trichiinae Fleming, 1821
Stammen Trichiini Fleming, 1821
Slekten Polyplastus Janson, 1880
Polyplastus assarius Janson, 1888
Polyplastus bicolor Kolbe, 1895
Polyplastus ovatus Waterhouse, 1898


== Kilder ==
Oversikt over artene


== Eksterne lenker ==
Bilde av Polyplastus sp.
Bilde av Polyplastus sp.
(en) Polyplastus i Encyclopedia of Life 
(en) Polyplastus i Global Biodiversity Information Facility 
Polyplastus – detaljert informasjon på Wikispecies
Pan (tidsskrift)

Pan var et norsk erotisk tidsskrift som ble utgitt av Magasinet for Alle i til sammen tolv nummer i årene 1965 og 1966. Bladet hadde brett-ut-piker på midtsiden, sex-stoff, vitser og relativt seriøse artikler. Forfatterne Odd Eidem, André Bjerke og Merete Lie Hoel var blant skribentene til Pan.


== Redaktør ==
Olav Ottersen


== Referanser ==
Päivi Salo

Päivi Salo (født 31. januar 1974 i Orimattila), finsk kvinnelig ishockeyspiller som deltok i de olympiske vinterleker 1998 i Nagano.
Salo vant en olympisk bronsemedalje i ishockey under vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for damer bak USA og Canada. Det var første gangen ishockey for damer var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1. 


== OL-medaljer ==
1998  Nagano -  Bronse i ishockey, damer  Finland


== Referanser ==


== Eksterne lenker ==
(en) Päivi Salo – Olympics.com 
(en) Päivi Salo – Olympic.org 
(en) Päivi Salo – Olympedia 
(en) Päivi Salo – Sports-Reference (OL-resultater – arkivert) 
(en) Päivi Salo – Eurohockey.com 
(en) Päivi Salo – Eliteprospects.com
Liisa-Maria Sneck

Liisa-Maria Sneck (født 10. november 1968 i Helsingfors), finsk kvinnelig ishockeyspiller som deltok i de olympiske vinterleker 1998 i Nagano.
Sneck vant en olympisk bronsemedalje i ishockey under vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for damer bak USA og Canada. Det var første gangen ishockey for damer var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1. 


== OL-medaljer ==
1998  Nagano -  Bronse i ishockey, damer  Finland


== Referanser ==


== Eksterne lenker ==
(en) Liisa-Maria Sneck – Olympedia 
(en) Liisa-Maria Sneck – Sports-Reference (OL-resultater – arkivert) 
(en) Liisa-Maria Sneck – Eliteprospects.com
Petra Vaarakallio

Petra Maria Pauliina Vaarakallio (født 17. juni 1975 i Helsingfors), finsk kvinnelig ishockeyspiller som deltok i de olympiske vinterleker 1998 i Nagano.
Vaarakallio vant en olympisk bronsemedalje i ishockey under vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for damer bak USA og Canada. Det var første gangen ishockey for damer var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1. 


== OL-medaljer ==
1998  Nagano -  Bronse i ishockey, damer  Finland


== Referanser ==


== Eksterne lenker ==
(en) Petra Vaarakallio – Olympics.com 
(en) Petra Vaarakallio – Olympic.org 
(en) Petra Vaarakallio – Olympedia 
(en) Petra Vaarakallio – Sports-Reference (OL-resultater – arkivert) 
(en) Petra Vaarakallio – Eurohockey.com 
(en) Petra Vaarakallio – Eliteprospects.com
Maria Selin

Maria Helena Selin (født 8. september 1977 i Helsingfors) er en finsk ishockeyspiller som deltok i Vinter-OL 1998 i Nagano.
Selin vant en olympisk bronsemedalje i ishockey i Vinter-OL 1998 i Nagano. Hun var med på Finlands kvinnelandslag i ishockey som kom på tredjeplass i ishockeyturneringen for kvinner bak USA og Canada. Det var første gangen ishockey for kvinner var med på det olympiske programmet. Seks nasjoner deltok. Finland kom på tredjeplass i gruppespillet og fikk dermed spille bronsefinale mot Kina som ble nummer fire i gruppespillet. Finland vant bronsefinalen med 4-1. 


== OL-medaljer ==
1998  Nagano -  Bronse i ishockey, damer  Finland


== Referanser ==


== Eksterne lenker ==
(en) Maria Selin – Olympics.com 
(en) Maria Selin – Olympic.org 
(en) Maria Selin – Olympedia 
(en) Maria Selin – Sports-Reference (OL-resultater – arkivert) 
(en) Maria Selin – Eliteprospects.com
«Smetlivyj»

«Smetlivyj» (russisk: Сметливый; «den smarte») er en missiljager og vaktskip av Kasjin-klassen som tidligere tjenestegjorde for den sovjetiske marinen og nå er i aktiv tjeneste med Russlands svartehavsflåte.


== Historie ==
«Smetlivyj» ble bestilt av Sovjetunionen tidlig på 1960-tallet. Kjølen ble lagt i juli 1966 og jageren gikk inn i den sovjetiske Svartehavsflåten i 1969. I 1990 ble skipet tatt ut av tjeneste for å gjennomgå nødvendige reparasjoner og utbedringer. Etter kollapsen til Sovjetunionen i 1991 ble «Smetlivyj» en del av den nyetablerte russiske marinen. Skipet ble satt inn i tjeneste igjen i 1995 og var nå utrustet med det mer moderne SS-N-25-missilsystemet. I august 2008 var «Smetlivyj» involvert i den russisk-georgiske krigen. Skipet var en del av en russisk innsatsstyrke fra Svartehavsflåten som innførte en de facto sjøblokade av republikken Georgia. I 2009 ble skipet igjen nødt til å ligge i havnen for reparasjoner og vedlikehold, og det var først i midten av 2011 at det kom tilbake i tjeneste og tok del i en rekke øvelser med enheter fra den italienske marinen i Middelhavet. Per dags dato (mars 2014) er «Smetlivyj» den eneste jageren av den aldrende Kasjin-klassen som fortsatt er i aktiv tjeneste.På bakgrunn av uroen og den økte spenningen i Syria i august 2013, samt nærværet av mange vestlige krigsskip i området, valgte Russland å sende «Smetlivyj» og en rekke andre krigsskip til Syrias kyst for å patruljere og styrke sitt nærvær i området. Russiske krigsskip ble også sendt i tilfelle det ble nødvendig å evakuere russiske statsborgere fra Syria. 


== Referanser ==
Lek (tidsskrift)

Lek er et mykpornografisk tidsskrift som blir gitt ut kvartalsvis av MP House. Bladet hadde sin første utgivelse i 1971 og inneholdt erotiske bilder og noveller. Bladet har etterhvert fått et mer pornografisk innhold med bilder av amatører og profesjonelle modeller. Lek fikk en økende popularitet da Linda Johansen ble redaktør for bladet i 1993.


== Andre utgivelser ==
Lek Fetish med fetish-porno.
Lek special - hvert nummer med nytt tema.
Kontaktbladet Kontakt-forum, senere Lek-forum ble utgitt fra 1993.


== Referanser ==


== Eksterne lenker ==
(no) Offisielt nettsted
Natalie Darwitz

Natalie Darwitz (født 13. oktober 1983), amerikansk ishockeyspiller som deltok i de olympiske vinterleker 2002 i Salt Lake City, 2006 i Torino og 2010 i Vancouver.
Darwitz vant en olympisk sølvmedalje i ishockey under vinter-OL 2002 i Salt Lake City. Hun var med på det amerikanske laget som kom på andreplass i ishockeyturneringen for damer bak Canada. USA vant kvartfinalen med 5-0 over Tyskland og i semifinalen vant de med 3-2 over Russland. Finalen mot Canada tapte de med 2-5.


== OL-medaljer ==
2002  Salt Lake City -  Sølv i ishockey, damer  USA
2010  Vancouver -  Sølv i ishockey, damer  USA
2006  Torino -  Bronse i ishockey, damer  USA


== Referanser ==


== Eksterne lenker ==
(en) Natalie Darwitz – Olympedia 
(en) Natalie Darwitz – Sports-Reference (OL-resultater – arkivert) 
(en) Natalie Darwitz – Eurohockey.com 
(en) Natalie Darwitz – Eliteprospects.com
Flashback

Flashback kan sikte til:

Flashback (film), film fra 1969
Flashback (New Jordal Swingers), album fra 1977
Flashback (videospill), videospill fra 1992
Flashback (Joan Jett), album fra 1993
Psykisk flashback, mental tilstand
Virkemiddel i fortelleteknikk, se: analepse
Ispigging under paralympiske vinterleker

Ispigging var en konkurranse under vinter paralympiske leker fra de andre vinterlekene i 1980, til 1988, og deretter i 1994 og 1998. 
Øvelsen ble holdt innendørs for første gang i Paralympiske vinterleker 1994 i Lillehammer, mens selve øvelsen ble arrangert i Vikingskipet på Hamar.


== Øvelser ==


== Referanser ==


== Se også ==
Hurtigløp på skøyter under vinter-OL
Unfinished Business

Unfinished Business kan sikte til:

Unfinished Business (Joan Jett), album fra 2001
Unfinished Business (Mistreat), album fra 2003
Unfinished Business (Andy Bown), album fra 2011
Anna B. Jenssen

Anna Børve Jenssen (født 26. september 1975) er en norsk journalist. Hun var redaktør for Morgenbladet fra 2012 til 2019.Hun jobbet fire år i NATT&DAG hvorav hun også var mote- og nettredaktør. Etter Journalisthøgskolen ved Høgskolen i Oslo jobbet hun i Morgenbladet fra 2002 til 2006 (en tid som redaktør for samfunnsseksjonen). Etter dette gikk hun til Dagens Næringsliv, der hun var redaksjonssjef for det nystartede fredagsmagasinet D2. I 2012 vendte hun tilbake til Morgenbladet som ansvarlig redaktør, etter Alf van der Hagens avgang. 
Hun har bidratt til antologien Råtekst (1999) og var medredaktør for antologien Nesten! (2004).
Hun er gift med forlagsredaktør Bendik Wold.


== Litteratur ==
Jenssen, Anna B. (1999). «Fysisk krigføring».  I Hilde Charlotte Solheim og Helle Vaagland. Råtekst. Oslo: Aschehoug. s. 120–126. ISBN 82-03-22426-1. 
Jenssen, Anna B., Lars Laumann og Lena Ulven, red. (2004). Nesten!. Oslo: Aschehoug. ISBN 82-03-24546-3. CS1-vedlikehold: Flere navn: redaktørliste (link)


== Referanser ==


== Eksterne lenker ==
Artikler signert Anna B. Jenssen i Morgenbladet Arkivert 27. mars 2014 hos Wayback Machine.
Lupita Nyong’o

Lupita Amondi Nyong'o (født 1. mars 1983 i Mexico by) er en skuespiller og musikkvideoregissør med dobbelt statsborgerskap fra Kenya og Mexico. Hun vant Oscar for beste kvinnelige birolle for sin tolkning av Patsey i 12 Years a Slave. 
Foreldrene er kenyanske, fra Luo-folket. Faren Peter Anyang' Nyong'o er politiker. Da Lupita ble født var han gjesteforeleser ved El Colegio de México.


== Filmografi ==


== Referanser ==


== Eksterne lenker ==
(en) Lupita Nyong'o på Internet Movie Database 
(sv) Lupita Nyong'o i Svensk Filmdatabas 
(da) Lupita Nyong'o på Filmdatabasen 
(da) Lupita Nyong'o på Scope 
(fr) Lupita Nyong'o på Allociné 
(en) Lupita Nyong'o på AllMovie 
(en) Lupita Nyong'o hos Turner Classic Movies 
(en) Lupita Nyong'o hos Rotten Tomatoes 
(en) Lupita Nyong'o hos The Movie Database 
(en) Lupita Nyong'o hos Internet Broadway Database
Gaylon Alcaraz

Gaylon Alcaraz (født 26. oktober 1970) er en organisator og menneskerettighetsaktivist i Chicago, Illinois. Hun er administrerende direktør i Chicago Abort Fond. Hennes selvbiografi Tales of a Woojiehead ble utgitt av Blackgurl Press i 2002. Alcaraz ble uteksaminert fra DePaul University i 2008 med en Bachelor of Arts i samfunns organisering. Hun ble uteksaminert fra DePaul University i 2011 med en Master of Arts i anvendte profesjonsstudier. I 1997 var hun en av grunnleggerne og  styremedlem i Affinity Community Services, en organisasjon dedikert til å utvikle lederegenskaper for svarte lesbiske og bifile kvinner. I 2011 ble hun styreleder for organisasjonene  Illinois Caucus for Adolescent Health og Midwest Access Project.


== Referanser ==
Bokemoa landskapsvernområde

Bokemoa landskapsvernområde er et større område med parkmessig bøkeskog sentralt i Stokke tettsted i Sandefjord kommune i Vestfold fylke. Området ligger på en arm av Raet, og i området finnes det flere tydelige strandvoller fra isens tilbaktrekking.Vegetasjonen er preget av bøk, som har tett løvverk i trekronene og derfor gir mye skygge om sommeren. Dette gir et sparsomt feltsjikt, med stort innslag av tidlig blomstrende planter som hvitveis. Derimot er det en rik flora av sopp; det er funnet over 100 arter, hvorav noen er sjeldne og flere bare finnes i bøkeskog.


== Referanser ==
Fredrik Moltke Bugge

Fredrik Moltke Bugge (født 18. januar 1865, død 8. november 1938) var en norsk jurist og politiker som var ordfører i Kristiania fra 1906 til 1908.
Fredrik var av Bugge (slekt). Han var sønn av Frederik Wilhelm Bugge (1838–96) og Edvardine Magdalene Margrethe Daae (1841–1921).  Mora  var datter til presten Jens Kobro Daae i Haram, der Fredrik Moltke ble født. Oppveksten var i Kristiania, da faren ble 1870 professor i teologi ved Det Kongelige Fredriks Universitet. 
Fredrik Moltke tok sitt examen artium i 1882 og cand.jur. i 1889, hvorefter han jobbet  ved sorenskriverkontor, blant annet i Fredrikstad.I 1892 giftet han med Kristine Elisabeth Heuch (1867–1957), datter av J.C. Heuch som var biskop i Christiansand stift. Faren (altså Fredrik Wilhelm) var fra 1894 biskop i Oslo bispedømme, inntil til sin tidlige død i 1896. Selv hadde han etablert eget advokatkontor i 1895.
Som  lokalpolitiker i Kristiania, representerte Fredrik Moltke partiet Høyre, og var ordfører i det nye landets hovedstad fra 1906 til 1908, etter å ha vært viseordfører i 1905. For alt han gjorde fikk Fredrik St. Olavs Orden, den danske Dannebrogsordenen og den fraske Æreslegionen.


== Referanser ==


== Eksterne lenker ==
(en) Fredrik Moltke Bugge – kategori av bilder, video eller lyd på Commons 
(no) Fredrik Moltke Bugge på NLIs Lokalhistoriewiki.
Johan Georg Mejlænder

Johan Georg Mejlænder (også Mejländer, født 1. august 1751 i Rendsborg i hertugdømmet Holsten, død 24. september 1824 på Agnæs ved Larvik) var en dansk-norsk offiser.


== Militær karriere ==
Han var sønn av korporal Samuel Jängen ved oldenborgske gevorbne infanteriregiment, men ble adoptert av premierløytnant ved 2. smålenske infanteriregiment Johan Georg Mejlander. Fra å ha vært underoffiser og kadett på begynnelsen av 1770-tallet, gikk han til å bli adjutant for prins Carl av Hessen under Tyttebærkrigen i 1788. Etter krigen ble han kaptein og tjente som offiser i både Telemark og Akerhus. 


== Generalmajor ==
Under krigen i 1814 var han avansert til generalmajor hvoretter han ble sjef for en brigade i traktene omkring Vallø og Tønsberg som skulle unngå ev. svenske landstigninger. I 1818 fikk han stillingen som kommandant ved Fredrikstad festning, som han beholdt frem til 1822. Han døde på Agnæs 24. september 1824.  
Mejlænder giftet seg i 1791 med Anne Dorothea Grønvold (1767–1837), datter av oberstløytnant Bernt Christian Grønvold.


== Referanser ==
Podolia

Podolia (ukrainsk: Поділля, Podillja; russisk: Подолье, Podolye; polsk: Podole; litauisk: Podolė; rumensk: Podolia; tyrkisk: Podolya) er et historisk landskap som ligger i det nåværende sentral-vestre Ukraina. Byen Kamjanets-Podilskyj anses historisk sett som Podolias hovedstad.


== Historie ==
Podolia tilhørte de rutenske fyrstedømmene Kiev og Volynia da det ved midten av 1300-tallet ble erobret av litauerne og kom med Litauen til Polen. I 1672 erobret Det osmanske rike området. Ved det osmanske nederlaget i slaget ved Zenta i 1697 mot Det habsburgske rike ble osmanene tvunget til betingelsene fra Freden i Karlowitz i 1699. Ettersom Polen hadde spilt en avgjørende rolle i krigen mot osmanene, fikk Polen tilbake Podolia.
Ved Polens første deling (1772) tilfalt en mindre del i vest til Østerrike. Ved de senere delinger (1793 og 1795) tok Russland det øvrige, som i 1796 ble et eget guvernement sammen med Bratslav.


== Eksterne lenker ==
 (en) Podolia – kategori av bilder, video eller lyd på Commons
Fjugstad naturreservat

Fjugstad naturreservat er et område med askeskog i skråningen mot sjøen nedenfor Fjugstad gård i Horten kommune. Dette uvanlig store bestandet er resultat av skjøtsel og skogsdrift. Sagverket på Fjugstad gård satset fra 1936 spesielt på ask, som har svært gode styrkeegenskaper.
Det er nødvendig med noe skjøtsel for å opprettholde skogens egenart.
I morenejorda er det en del skjellsand, som sammen med strøfall fra lauvtrærne gir kalkholdig moldjord. Dette er gunstige forhold for orkidéen fuglereir som finnes her.


== Referanser ==
Bikini (tidsskrift)

Bikini var et norsk erotisk tidsskrift som ble gitt ut av Magasinforlaget fra 1952 til 1954. Bladet hadde tegnede omslag, og inneholdt pinups, noveller, vitser og vitsetegninger. Bladet ble gitt ut i til sammen 22 utgaver, med seks numre i 1952, femten i 1953 og ett i 1954, før det ble lagt ned.


== Referanser ==
«Cæsar Kunikov»

«Cæsar Kunikov» (BDK-64) (russisk: Цезарь Куников (БДК-64)) er et stort landingsskip (eng. Landing Ship Tank, LST) av Prosjekt 775-klassen (NATO-kallenavn: Roputja-I) som tilhører den russiske marinen. Skipet ble bygget ved Stocznia Pólnocna-verftet i Gdańsk i Polen og sjøsatt den 30. oktober 1986. «Cæsar Kunikov» er per dags dato (mars 2014) i aktiv tjeneste med den russiske Svartehavsflåten, som har sitt hovedkvarter i Sevastopol på Krim-halvøya.
Skipet er oppkalt etter Cæsar Lvovitsj Kunikov som var en kommanderende offiser i den sovjetiske marinen. Under andre verdenskrig ledet han en landgangsoperasjon som lyktes i å gjenerobre og sikre det tyske brohodet ved Malaja Zemlja. Kunikov ble hardt såret under kampene og døde senere av skadene. Han ble posthumt tildelt Sovjetunionens høyeste utmerkelse, Helt av Sovjetunionen, for sin heroiske innsats.
«Cæsar Kunikov» tjente som flaggskip for skvadronen av russiske marinefartøy som deltok i slaget utenfor kysten av Abkhasia under den russisk-georgiske krigen i august 2008.


== Referanser ==


== Eksterne lenker ==
(en) Caesar Kunikov (ship, 1986) – kategori av bilder, video eller lyd på Commons 
«Большой десантный корабль 'Цезарь Куников'». flot.sevastopol.info.  Bilder av «Cæsar Kunikov».
21. egyptiske dynasti

21. egyptiske dynasti varte i tiden rundt 1070-945 f.Kr. Dynastiet regnes inn i epoken tredje mellomepoke i Egypt. Faraoene i det tjueførste dynasti regjerte fra byen Tanis i Nildeltaet i nordlige Egypt. De delte makten over Egypt med Amons prestedynasti i Teben i sørlige Egypt, og kanskje helt eller delvis med selv det tjueandre dynasti.
Dynastiets herskere ble gravlagt i rike graver i krypter inne i tempelet i Tanis. Den politisk situasjonen er gjenspeilt i fortellingen om Wenamons sjøferd (gjenfinnes i samlingen Golenisjtjev-papyrusen) der en handelsekspedisjon fra Amons tempel i Teben reiser først til kong Smendes på Nildeltaet og deretter videre til Fønikia hvor Egypt ikke lenger blir respektert.


== Herskere ==
Kjente herskere i det tjueførste dynasti er som følger:

Etter styret til Ramses III, fulgte en lang, gradvis nedgang for kongemakten i Egypt. Faraoene i det tjueførste dynasti hersket fra Tanis, men var hovedsakelig aktive kun i Nedre Egypt (den nordlige delen av Egypt) som de kontrollerte. Dette dynastiet er beskrevet som «tanittisk» ettersom dets politiske hovedstad var basert i Tanis. I mellomtiden styrte Amons yppersteprester i Teben Midtre og Øvre Egypt reelt og faktisk, men ikke i navnet. Den senere egyptiske presten og oldtidshistorikeren Manetho uttalte i sitt verk fra 200-tallet f.Kr., Sammendrag om egyptisk kongelig historie, at «det tjueførste dynasti i Egypt varte i 130 år».


== Referanser ==


== Litteratur ==
Björkman, Gun (1981): De gamla egyptierna, Stockholm: Natur och Kultur


== Se også ==
Liste over faraoer
Hovde & Brekke Forlag

Hovde & Brekke Forlag ble etablert i 2010 av Michael Brekke og John Øyvind Hovde, og er et av de yngre og mindre forlagshusene i Norge. Fortsatt i dag er det de to grunnleggerne som driver bedriften og innehar rollene som forlagsdirektører. 
Hovde og Brekke Forlag gir i all hovedsak ut oversatt skjønnlitteratur fra språk som ikke er umiddelbart forståelige for nordmenn flest. Blant forlagets mest profilerte utgivelser finner vi et par romaner av argentineren Cesar Aira. Utover den oversatte litteraturen har forlaget også gitt ut en fagbok om nynorsk og det som av mange regnes som Norges første roman; Nicolai Wergelands Haldor Smeks smaae Tildragelser i Livet, Eventyr, Bemærkninger og Meninger.
Hurzuf

Hurzuf, eller Gurzuf (ukrainsk og russisk: Гурзуф), er en småby og et feriested på Svartehavskysten av Krim i Ukraina. Stedet er nå innenfor Jaltas rajon, ca 11 km nordøst for Jalta sentrum.
Byen hadde i 2001 et folketall på 8600 innbyggere.Hurzuf er en av Krims eldste bosettinger. Bysantinerne bygde festningen Gursuvita her på 500-tallet. Langt senere ble Hurzuf en krimtatarsk landsby; så sent som i 1805 var befolkningen bare på 179 - alle krimtatarer. Kort etter år 1800 ble landsbyen oppdaget som reisemål og feriested av russisk aristokrati. Den første til å bygge landsted her (1808-1811) var den franskfødte hertug de Richelieu; han anla også et eksotisk hageanlegg rundt sin herskapsbolig. I 1820 tilbragte den russiske dikter Aleksander Pusjkin tre uker i Hurzuf. Den russiske forfatter Anton Tsjekhov hadde en datsja, et lite hus,  her under hans såkalte Jalta-tid. Ballettmester Marius Petipa døde her.
Den eurasiske region av World Organization of the Scout Movement har sitt hovedkvarter her.


== Bilder ==

		
		
		
		


== Referanser ==


== Eksterne lenker ==
(en) Gurzuf – kategori av bilder, video eller lyd på Commons
B-871 «Alrosa»

B-871 «Alrosa» (russisk: Б-871 «Алроса») er en dieselelektrisk ubåt av Kilo-klassen som var i tjeneste med den sovjetiske marinen fra 1990 og frem til oppløsningen av Sovjetunionen i 1991, og som per mars 2014 er i aktiv tjeneste i den russiske Svartehavsflåten.
I juni 2011 var «Alrosa» som aller første russiske ubåt med i en spesiell ubåt-redningsøvelse i regi av NATO, Bold Monarch 2011.«Alrosa» benytter en vannjet som fremdriftssystem istedenfor det mer tradisjonelle og konvensjonelle propellsystemet.


== Referanser ==


== Eksterne lenker ==
(en) B-871 Alrosa (submarine, 1990) – kategori av bilder, video eller lyd på Commons 
Black Sea Fleet: Submarine B-871 ("Alrosa") - Sevastopol-Info (en)
Mer om «B-871 Alrosa» på rusnavy.com (en)